கேள்வி: சாய் பல்கலைக்கழகம் - வரலாறு பற்றி நீங்கள் என்ன அறிந்துள்ளீர்கள்?
பதில்: சாய் பல்கலைக்கழகம், நிறுவனர்-வேந்தர் கே.வி. இரமணி. இவர் ஒரு இந்திய தொழிலதிபர். இவர் தனது செல்வத்தில் 85%க்கும் அதிகமான ஸ்ரீ சாய் அறக்கட்டளைக்கு (சாய் கல்வி, மருத்துவம், ஆராய்ச்சி மற்றும் அறக்கட்டளை) நன்கொடையாக அளித்தார். இந்த அறக்கட்டளை மூலம் செலவில் பல்கலைக்கழகத்திற்கான உள்கட்டமைப்பை உருவாக்கப்பட்டது. இரமணி சனவரி 2018-இல் மாநில அரசை பல்கலைக்கழகம் தொடங்குவது தொடர்பாக அணுகினார். இது ''சாய் பல்கலைக்கழக சட்டம், 2018ஐ'' அறிமுகப்படுத்த வழிவகுத்தது. அண்ணாமலைப் பல்கலைக்கழகம் நிறுவப்பட்டு 90 ஆண்டுகளுக்கும் மேலாக தமிழகத்தில் சட்டம் இயற்றப்பட்ட முதல் தனியார் பல்கலைக்கழகங்களான சிவ நாடார் பல்கலைக்கழகத்தை நிறுவுவதற்கான மசோதாவுடன் 2018 சூலையில் தமிழ்நாடு சட்டப் பேரவை இந்த மசோதா நிறைவேற்றப்பட்டது. ஜாம்ஷெட் பருச்சா சூலை 2020-இல் இப்பல்கலைக்கழகத்தின் முதல் துணைவேந்தராக நியமிக்கப்பட்டார். ஆகத்து 2020-இல் முதல்வர் எடப்பாடி க. பழனிசாமி இப்பல்கலைக்கழகத்திற்கான அடிக்கலை நாட்டினார். இப்பல்கலைக்கழகம் 2021-22ஆம் ஆண்டிற்கான சேர்க்கையை சனவரி 2021இல், கலை மற்றும் அறிவியல், கணினி மற்றும் தரவு அறிவியல் மற்றும் சட்டப் படிப்புகளில் தொடங்கியது. இது ஆகத்து 2021-இல் செயல்படத் தொடங்கியது. 2022ஆம் ஆண்டு மே மாதம் முதல்வர் மு. க. ஸ்டாலின் கல்விக் கட்டிடங்கள் திறந்து வைக்கப்பட்டன.